FI
6.2.2023
Euroopan unionin virallinen lehti
C 45/29
Vaatimukset Kantajat vaativat unionin yleistä tuomioistuinta — kumoamaan 15.9.2022 annetun komission täytäntöönpanoasetuksen (EU) 2022/1614 (1) 2 artiklan ja II liitteen siltä osin kuin niissä säädetään nykyisten syvänmeren kalastusalueiden määrittelemisestä ja sellaisten alueiden luettelon laatimisesta, joilla tiedetään esiintyvän tai todennäköisesti esiintyy haavoittuvia meriekosysteemejä — toissijaisesti toteamaan SEUT 277 artiklan nojalla, että 14.12.2016 annetun Euroopan parlamentin ja neuvoston asetuksen (EU) 2016/2336 (2) 9 artiklan 6 ja 9 kohta ovat pätemättömiä siltä osin kuin niissä säädetään Koillis-Atlantin syvänmeren kantojen kalastusta koskevista erityisedellytyksistä ja Koillis-Atlantin kansainvälisillä vesillä harjoitettavaa kalastusta koskevista säännöksistä ja poiketaan neuvoston asetuksesta (EY) 2347/2002 (perusasetus), ja — velvoittamaan komission korvaamaan oikeudenkäyntikulut.
Oikeudelliset perusteet ja pääasialliset perustelut Kanteensa tueksi kantaja vetoaa kahteen kanneperusteeseen.
1) Ensimmäinen kanneperuste, joka perustuu siihen, että täytäntöönpanoasetuksen 2 artikla ja II liite ovat unionin oikeuden yleisten periaatteiden, erityisesti syrjintäkiellon ja suhteellisuusperiaatteen, vastaisia, siltä osin kuin näillä säännöksillä – loukataan syrjintäkiellon periaatetta, koska erilaisia pyydyksiä kohdellaan samalla tavalla ja Koillis-Atlantin vesiä kohdellaan eri tavalla, ja – loukataan suhteellisuusperiaatetta, koska niillä ylitetään se, mikä on asianmukaista ja tarpeen yhteisen kalastuspolitiikan tavoitteiden saavuttamiseksi.
2) Toinen, toissijainen kanneperuste, joka perustuu perusasetuksen 9 artiklan 6 ja 9 kohdan lainvastaisuuteen siltä osin kuin nämä säännökset ovat unionin oikeuden yleisten periaatteiden vastaisia, koska niillä rikotaan SEUT 291 artiklaa ja ne ovat suhteellisuusperiaatteen vastaisia.
(1) (2)
Nykyisten syvänmeren kalastusalueiden määrittelemisestä ja sellaisten alueiden luettelon laatimisesta, joilla tiedetään esiintyvän tai todennäköisesti esiintyy haavoittuvia meriekosysteemejä, 15.9.2022 annettu komission täytäntöönpanoasetus (EU) 2022/1614 (EUVL 2022, L 242, s. 1).
Koillis-Atlantin syvänmeren kantojen kalastusta koskevista erityisedellytyksistä, Koillis-Atlantin kansainvälisillä vesillä harjoitettavaa kalastusta koskevista säännöksistä ja neuvoston asetuksen (EY) N:o 2347/2002 kumoamisesta 14.12.2016 annettu Euroopan parlamentin ja neuvoston asetus (EU) 2016/2336 (EUVL 2016, L 354, s. 1).
Kanne 16.12.2022 – France v. komissio (Asia T-785/22) (2023/C 45/38) Oikeudenkäyntikieli: ranska Asianosaiset Kantaja: Ranskan tasavalta (asiamiehet: T. Stéhelin, B. Fodda ja E. Leclerc) Vastaaja: Euroopan komissio
Vaatimukset Kantaja vaatii unionin yleistä tuomioistuinta — kumoamaan ilmoituksen avoimesta kilpailusta EPSO/AST/154/22 – Hallintoavustajat (AST 3) taloushallinnon, tilinpidon ja kassanhallinnan, julkisten hankintojen, graafisen suunnittelun ja visuaalisen sisällöntuotannon, sosiaalisen ja digitaalisen median sekä webmasterin aloilla; ilmoitus julkaistiin 22.9.2022 Euroopan unionin virallisessa lehdessä, ja — velvoittamaan komission korvaamaan oikeudenkäyntikulut.